
Šaponja i Uhonja su u vrtu, slobodni i 
sami, ali tužni. Dosađuju se. Kuća je prazna. 
Karolina je otišla na cijeli dan u grad. 

Pošto _ se _nasitio _preskakivanja preko 
cvijeća i preskakivanja preko Uhonje, Šapo- 
nja ne zna što bi radio i vrti se u krug. 

To je glupa igra od koje se brzo dobiva 
vrtoglavica. Uhonja napušta tu igru. Šaponja 
je strignuo uhom desno i lijevo. Pronašao je; 
oduševljen je svojom zamisli. Tada reče: 


— Hajdemo u neku pustolovinu. 
— Da! — uzviknu Uhonja. 

Odlaze, strižući ušima, i veselo poskakuju 
po pješčanoj stazi. 

Boje se da ne susretnu lisicu i zato ne- 
prekidno nepovjerljivo Ć pogledavaju preko 
gustog šipražja. Lisice nema na vidiku. 
Odlično! Živjela pustolovina! 

Nakon nekoliko skokova nađoše se odjed- 
nom ispred nekoliko malih žutih lopti. To su 
pilići. 

— Piju, piju — rekoše ljubazni pilići. 

Šaponja i Uhonja odluče da se na trenutak 
poigraju s njima. 

To je tako uzbudljivo. 

Pilići imaju  Iz- 
vanredne zamisli. 
Žele se igrati lo- 
vice, preskakivanja 
kozlića, skrivača. 








Ali sve ima svoj kraj. Pilići se moraju 
vratiti na farmu i pozobati kukuruz. 

Šaponja i Uhonja nastavljaju svoju uzbud- 
ljivu pustolovinu. Povrtnjak pun povrća pruža 
se pred njima sladokuscima. 


Ne vjeruju svo- 
jim očima. Ovdje je 
jedna velika koša- 
ra, tu pokraj njih. 
U košari su ogrom- 
ni kupusi. Kakva 
gozba! 

Šaponja slatko 
jede a Uhonja se 
kljuka: — Krk, krk. 

— Praviš gala- 
mu, Uhonja. 

Mali zečji želuci su 


prepuni. 
— Prestanimo proždi- 
rati kupus — rekoše. 


Odlaze dalje u pusto- 
lovine _ lagano poskaku- 
jući. Osjećaju da su po- 
malo umorni. 

Želudac im je prepun. To im usporava 


korak. 
Put ih vodi prema plavom potočiću koji 
tiho žubori. 
Jedno deblo tvori most s jedne na drugu 
obalu. 


— Prijeđimo preko debla — reče Šaponja. 





Uhonja je oduševljen tom zamisli, budući 
da žarko želi prijeći preko debla. Krenuo je 
sigurnim korakom, prešao desetak centime- 
tara, još malo i stigli su, još jedan korak. 
Pljas! Deblo se preokrenulo. Jadni je zec 
pao u vodu naglavce. Šaponja, koji ga je sli- 
jedio, ide istim putem. Pljas! Još jedan ro- 
nilac. 


Dva mala zbunjena zeca brzo izlaze iz 
potoka i suše mokro krzno lišćem. Brrr! 
Moraju potrčati da bi se ugrijali. 








Sad kad su suhi pokušavaju drugu igru na 
deblu. Ono im služi kao njihaljka. To je 
ugodno i nije opasno. : 

Toplo im je i radosni su. Ohrabreni, s 
lakoćom su prešli potok. Smočili su malo 
šape i zalili cvijeće na obali. 

— Hvala — reče cvijeće jako zadovoljno. 
Cvijeće je plavo s jednom lijepom crvenom 

srčikom. 

Ali Šaponja i Uhonja su već pomalo 
umorni. Uskoro su odlučili da se vrate kući. 

Doživjeli su fantastičnu pustolovinu! 

